CELEX: 62007CA0510
Language: et
Date: 2008-07-17 00:00:00
Title: Kohtuasi C-510/07: Euroopa Kohtu (viies koda) 17. juuli 2008 . aasta otsus — Euroopa Ühenduste Komisjon versus Belgia Kuningriik (Liikmesriigi kohustuste rikkumine — Direktiiv 68/414/EMÜ — Artikli 1 lõige 1 — Kohustus säilitada pidevalt naftatoodete teatud tasemel miinimumvaru — Rikkumine)

30.8.2008   
            
            
               ET
            
            
               Euroopa Liidu Teataja
            
            
               C 223/17
            
         Euroopa Kohtu (viies koda) 17. juuli 2008. aasta otsus — Euroopa Ühenduste Komisjon versus Belgia Kuningriik
   (Kohtuasi C-510/07) (1)
   
   (Liikmesriigi kohustuste rikkumine - Direktiiv 68/414/EMÜ - Artikli 1 lõige 1 - Kohustus säilitada pidevalt naftatoodete teatud tasemel miinimumvaru - Rikkumine)
   (2008/C 223/27)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: G. Rozet ja B. Schima)
   
      Kostja: Belgia Kuningriik (esindaja: C. Pochet)
   Kohtuasja ese
   Liikmesriigi kohustuste rikkumine — Nõukogu 20. detsembri 1968. aasta direktiivi 68/414/EMÜ, millega EMÜ liikmesiike kohustatakse säilitama toornafta ja/või naftatoodete miinimumvarusid (EÜT L 308, lk 14; ELT eriväljaanne 12/01, lk 29), muudetud ja hiljem kodifitseeritud nõukogu 24. juuli 2006. aasta direktiiviga 2006/67/EÜ (ELT L 217, lk 8), artikli 1 lõikes 1 ette nähtud naftatoodete varumise kohustuse täitmata jätmine — Kõnealuse liikmesriigi poolt edastatud arvandmete ja Eurostati arvandmete vaheline erinevus — Naftatoodete varude ja nende sisetarbimise taseme arvutamise meetod
   Resolutiivosa
   
               1.
            
            
               Kuna Belgia Kuningriik ei ole vastu võtnud kõiki vajalikke õigus- ja haldusnorme selleks, et säilitada Euroopa Ühenduse territooriumil pidevalt nõutaval tasemel naftatoodete varusid nõukogu 20. detsembri 1968. aasta direktiivi 68/414/EMÜ, millega EMÜ liikmesiike kohustatakse säilitama toornafta ja/või naftatoodete miinimumvarusid (muudetud nõukogu 14. detsembri 1998. aasta direktiiviga 98/93/EÜ) artiklis 2 nimetatud teise toodetekategooria osas, siis on Belgia Kuningriik rikkunud selle direktiivi artikli 1 lõikest 1 tulenevaid kohustusi.
            
         
               2.
            
            
               Mõista kohtukulud välja Belgia Kuningriigilt.
            
         
      (1)  ELT C 22, 26.1.2008.